钦定古今图书集成/明伦汇编/闺媛典/第129卷 > 俞明德妻董氏
## 钦定古今图书集成/明伦汇编/闺媛典/第129卷 > 俞明德妻董氏

按《绍兴府志》：“董氏，俞明德妻。明德世居芹塘，幼失母，
继母任生弟懋德，元末遭乱，举家徙龙潭。洪武初，明
德返故址，而懋德乐龙潭之胜，因家焉。任亦止其所。
已而董亟往宁任，见奉养多阙，归语其夫曰：‘养姑虽
有叔在，妾与夫子俱违膝下，子妇之心能安哉’？夫感
悟，力迎任还。任患聋，董事之甚谨，早暮羞膳，必置肥”
甘任没，殡殓葬祭，匍匐相之。未几，明德亡，议嫁者哗
然，董乃断指自誓。孀居六十馀年，教二子皆成立。曾
孙钦，举进士，历官侍郎，赠“宜人。”